Országszerte problémát okoz, hogy a meghibásodott gázkészülékek javítására időnként hetekig kell várni – derült ki az ATV Híradójából. A csatornának Kiss Sándor víz- és gázszerelő azt mondta: sorban állnak nála az ügyfelek, alig győzi felvenni a telefont.

A tévécsatorna szerint a megmaradt gázszerelők többsége nyugdíj mellett dolgozik, ráadásul kevés az utánpótlás. Az ATV is talált olyan nyugdíjast, aki rengeteget dolgozik. Kiss Sándor azt mondta a tévének, hogy ha most hívná valaki, csak életveszélyes esetben tudna azonnal kiszállni.

az is gond, hogy sok lakó az utolsó pillanatban akarja ellenőriztetni az eszközeit, pedig jobb lenne, ha mindenki nyáron mérné fel, milyen állapotban van a gázhálózat. Ez azonban nem jellemző szerinte. Egy Nógrád megyei gázszerelő azt mondta, ott legalább egy hónapot kell várni a javításra.